bakkevarslingsanlegg
Store norske leksikon,Teknologi og industri,Transport,Luftfart,Flyplasser,Flyplassbegreper
Bakkevarslingsanlegg er et elektronisk varslingssystem for fly som gir visuelle og audiovisuelle signaler til pilotene om terrenget.
Systemet gir pilotene rettidig og nøyaktig informasjon om terreng og hindringer i området, og varsler om risiko når luftfartøyets posisjon er slik at det kan oppstå fare for kollisjon med terrenget. EGPWS EGPWS (engelsk forkortelse for Enhanced Ground Proximity Warning System) er den mest moderne versjonen av GPWS (Ground Proximity Warning System). Luftfartøyets radio-høydemåler, Air Data Computer og navigasjonssystem samt flaps og understellsposisjon gir inndata til systemet. EGPWS varsler blant annet dersom man har for bratt nedstigning, eller for høy fart mot terreng. I tillegg varsles det dersom fastsatte høyder ved landing og avbrutt landing underskrides. Les mer i Store norske leksikon instrumentflygning